text: Umhvørvisstovan gav hin 26. mars 2010 ENI loyvi til nýtslu og burturbeining av kemikalium í sambandi við boring av leitibrunninum Anne-Marie
text: #000000
text: Boringin er í loyvi 006 (á knattstøðu 60° 49’4.515’’ N og 04° 33’ 56.172’’ V), umleið 150 km í ein landsynning úr Føroyum. Dýpið, har borað verður, er umleið 1.100 m. Sí kort her.
text: #000001
text: Boringin er ætlað at byrja í mai 2010 og er mett at taka í mesta lagi 75 dagar, íroknað at flyta boripallin á staðið, at bora og læsa brunnin og at flyta pallin av staðnum. Boripallurin West Phoenix verður nýttur til boringina.
text: #000002
text: Loyvið fevnir um nýtslu og burturbeining av kemikalium, sum verða brúkt í sambandi við boringina. Í viðgerðini hevur Umhvørvisstovan lagt dent á, at tey loyvdu kemikaliini ikki eru seint niðurbrótilig í náttúruni, ikki upphópast í livandi verum og ikki eru eitrandi. Í loyvinum eru harumframt settar treytir um botnkanningar nærhendis brunninum, bæði áðrenn og aftaná boringina, um umhvørvisstýring, viðgerð av burturkasti, o.a.
text: #000003
text: Møgulig kæra skal sendast Umhvørvisstovuni, Traðagøta 38, FO-165 Argir, í seinasta lagi mánadagin 26. apríl 2010.
text: #000005
text: Útleiðingarloyvi kann síggjast her – og her er sama loyvi, tó týtt til enskt.
text: #000006
text: Les meira um umhvørvi og frálandavinnu her.
text: #000007
text: Góðkenning av eini royndarverkætlan at seta eitt sjóvarfalsorkuverk út í Vestmannasundi
text: #000010
text: Útlátið av vakstrarhúsgassi minkaði í 2022
text: #000011
text: Fá alt tað nýggjasta frá Umhvørvisstovuni við.
text: #000012
text: ArbeiðsøkirMatrikulLand- og sjókortLandsfólkayvirlit og navnamálTinglýsingElveitingareftirlitArbeiðsøkirOrkaSkógrøktNáttúruverndUmhvørvisverndNorðurlendskt samstarvSnarvegirGóðkenningar og loyvirKunngerðartalvaStarvsfólkOyðubløðUmhvørvisstovanUm UmhvørvisstovunaStarvsfólkSambandPrivatlívspolitikkur
text: #000013